AIŠKINAMASIS RAŠTAS

Dėl pritarimo susitarimui dėl projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ jungtinės veiklos (partnerystės) 2018 m. spalio 29 d. sutarties Nr. A14-509 pakeitimo

1. **Parengto tarybos sprendimo projekto tikslai ir uždaviniai:**

Susitarimas dėl projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ 2018 m. spalio 29 d. jungtinės veiklos (partnerystės) sutarties Nr. A14-509 pakeitimo rengiamas vadovaujantis Utenos regiono plėtros tarybos kolegijos 2022 m. lapkričio 7 d. sprendimu Nr. KS(T)-20 „Dėl Utenos regiono plėtros tarybos 2016 m. birželio 8 d. sprendimo Nr. 51/7S-17 „Dėl Lietuvos Respublikos Aplinkos ministerijos 2014–2020 metų Europos Sąjungos fondų investicijų veiksmų programos „Priemonės Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ iš Europos Sąjungos struktūrinių fondų lėšų siūlomų bendrai finansuoti Utenos regiono projektų sąrašo patvirtinimo“ pakeitimo“.

Sprendimo tikslas – pritarti projekto jungtinės veiklos (partnerystės) sutarties pakeitimui (pridedama). Sprendimu patvirtinamas pritarimas įgyvendinti papildomą projekto veiklą „Vandentiekio ir nuotekų tinklų plėtra Molėtų mieste (Žvyrakalnio kvartale, Sporto ir Vilniaus gatvėse)“, skyrus papildomą finansavimą.

Projekto papildomos veiklos metu planuojamų naujai nutiesti geriamojo vandens teikimo tinklų ilgis –1,64 km, naujai nutiestų nuotekų tinklų ilgis – 0,775 km. Planuojama, kad įgyvendinus papildomą veiklą papildomai prie vandentiekio tinklų prisijungs 31 būstas (49 gyventojai), prie nuotekų tinklų – 24 būstai (38 gyventojai).

Pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašą Nr. 1, patvirtintą LR Aplinkos ministro 2015 m. spalio 7 d. įsakymu Nr. D1-717, didžiausia galima projekto finansuojamoji dalis sudaro 50 procentų visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau kaip 50 procentų visų tinkamų finansuoti projekto išlaidų.

Utenos regiono projektų sąraše Nr. 05.3.2-APVA-R-014-91 suplanuota papildomo finansavimo suma – 125 695,16 Eur Europos Sąjungos struktūrinių fondų lėšų.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Įgyvendinta papildoma projekto veikla „Vandentiekio ir nuotekų tinklų plėtra Molėtų mieste (Žvyrakalnio kvartale, Sporto ir Vilniaus gatvėse)“.

1. **Lėšų poreikis ir jų šaltiniai:**

Planuojama bendra projekto vertė, skyrus papildomą finansavimą – 772 591,98 Eur, iš jų ES fondų investicijų lėšos – 386 295,99 Eur, savivaldybės lėšų dalis – 386 295,99 Eur.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.